LIETUVOS RESPUBLIKOS ENERGETIKOS MINISTRO



Į S A K Y M A S

**DĖL NACIONALINĖS ATSINAUJINANČIŲ ENERGIJOS IŠTEKLIŲ PLĖTROS STRATEGIJOS ĮGYVENDINIMO PRIEMONIŲ PLANO PATVIRTINIMO**

2010 m. birželio 23 d. Nr. 1-180

Vilnius

Vadovaudamasis Lietuvos Respublikos Vyriausybės 2008–2012 metų programos įgyvendinimo priemonių, patvirtintų Lietuvos Respublikos Vyriausybės 2009 m. vasario 25 d. nutarimu Nr. 189 (Žin., 2009, Nr. [33-1268](https://www.e-tar.lt/portal/lt/legalAct/TAR.3F36D5A73A82)), 3 lentelės „Lietuvos Respublikos Vyriausybės 2008–2012 metų veiklos strategijos nuostatų įgyvendinimo priemonės“ 678 punktu, Lietuvos Respublikos Vyriausybės 2010 m. birželio 21 d. nutarimu Nr. 789 „Dėl nacionalinės atsinaujinančių energijos išteklių plėtros strategijos patvirtinimo“ 2 punktu bei įgyvendindamas 2009 m. balandžio 23 d. Europos Parlamento ir Tarybos direktyvos 2009/28/EB dėl skatinimo naudoti atsinaujinančių išteklių energiją, iš dalies keičiančios bei vėliau panaikinančios Direktyvas 2001/77/EB ir 2003/30/EB (OL 2009 L 140, p. 16), nuostatas:

1. T v i r t i n u Nacionalinės atsinaujinančių energijos išteklių plėtros strategijos įgyvendinimo priemonių planą (pridedama).

2. P a v e d u valstybės įmonei Energetikos agentūrai teisės aktų nustatyta tvarka ir terminais parengti ir pateikti Europos Komisijai Nacionalinį atsinaujinančių išteklių energijos veiksmų planą, sudarytą pagal 2009 m. birželio 30 d. Komisijos sprendimu 2009/548/EB dėl nacionalinių atsinaujinančių išteklių energijos veiksmų plano modelio nustatymo pagal Direktyvą 2009/28/EB (OL 2009 L 182, p. 33) patvirtintą modelį.

Energetikos ministras Arvydas Sekmokas

PATVIRTINTA

Lietuvos Respublikos energetikos ministro

2010 m. birželio 23 d. įsakymu Nr. 1-180

**NacionalinĖS atsinaujinančių energijos išteklių PLĖTROS strategijos įgyvendinimo**

**2010–2015 metų priemonių planas**

| Strategijos uždaviniai | Priemonės pavadinimas | Atsakingas vykdytojas | Įvykdymo terminai | Lėšų poreikis (tūkst. litų) | | | | | | | Lietuvos Respublikos valstybės biudžeto lėšų poreikis (tūkst. litų) |
| --- | --- | --- | --- | --- | --- | --- | --- | --- | --- | --- | --- |
| iš viso | 2010 metams | 2011 metams | 2012 metams | 2013 metams | 2014 metams | 2015 metams |
| 1. Derinti atskirų sektorių rinkos dalyvių veiksmus ir į atsinaujinančių energijos išteklių naudojimo skatinimą įtraukti savivaldybes | 1. parengti ir pateikti atnaujintos (2016–2020 metais) Nacionalinės atsinaujinančių energijos išteklių plėtros strategijos įgyvendinimo 2016–2020 metų priemonių plano projektą | Energetikos ministerija, Aplinkos ministerija, Susisiekimo ministerija, Švietimo ir mokslo ministerija, Žemės ūkio ministerija, Statistikos departamentas prie Lietuvos Respublikos Vyriausybės | 2014 metų I ketvirtis | 100 | – | – | – | 100 | – | – | 100 |
| 1.2. išanalizuoti technines ir ekonomines galimybes ir pateikti pasiūlymus dėl skatinimo padidinti įrengtąją vėjo elektrinių galią daugiau nei 500 MW, saulės elektrinių – daugiau nei 10 MW, biokogeneracinių elektrinių daugiau kaip 162 MW | Energetikos ministerija,  Valstybinė kainų ir energetikos kontrolės komisija | 2014 metų I ketvirtis | 80 | – | – | – | 80 | – | – | 80 |
| 1.3. parengti ir pateikti teisės aktų projektus, kuriais savivaldybės būtų įpareigotos skatinti atsinaujinančių energijos išteklių naudojimą | Energetikos ministerija | 2010 metų III ketvirtis | – | – | – | – | – | – | – | – |
| 1.4. parengti ir patvirtinti savivaldybių 2011–2020 metų atsinaujinančių energijos išteklių naudojimo veiksmų planus, kuriuose būtų nustatyti atsinaujinančių energijos išteklių naudojimo tikslai ir priemonės šiems tikslams pasiekti | Savivaldybių institucijos | 2011 metų I ketvirtis | 1 000 | – | 1 000 | – | – | – | – | – |
| 1.5. dalyvauti Tarptautinės atsinaujinančiosios energijos agentūros IRENA veikloje, siekiant techninės paramos atsinaujinančios energetikos plėtrai Lietuvoje | Užsienio reikalų ministerija, Energetikos ministerija | 2010–2015 metai | 180 | 30 | 30 | 30 | 30 | 30 | 30 | 180 |
|  | 1.6. išanalizuoti nepatvankinių hidroelektrinių technologijų taikymo šalyje galimybes ir įvertinti tokių technologijų taikymo potencialą | Energetikos ministerija | 2011 metų IV ketvirtis | – | – | 100 | – | – | – | – | 100 |
| 1.7. parengti ir pateikti LR Vyriausybei tvarkos aprašo projektą, reglamentuojantį:  – iš atsinaujinančių energijos išteklių pagaminto energijos kiekio statistinį perdavimą (tarp Lietuvos Respublikos ir kitų Europos Sąjungos valstybių narių);  – susitarimų dėl bendrų projektų (tarp Lietuvos Respublikos ir kitų Europos Sąjungos valstybių narių arba (ir) trečiųjų šalių) sudarymo ir vykdymo tvarką | Energetikos ministerija | 2011 metų IV ketvirtis | – | – | – | – | – | – | – | – |
| 1.8. išanalizuoti bendrų Lietuvos Respublikos ir kitų Europos Sąjungos valstybių narių projektų įgyvendinimo šalyje galimybes ir nustatyti tokių projektų potencialą | Energetikos ministerija | 2011 metų III ketvirtis | 50 | – | 50 | – | – | – | – | 50 |
| 1.9. išanalizuoti bendrų Lietuvos Respublikos, kitų Europos Sąjungos valstybių narių ir trečiųjų šalių projektų įgyvendinimo šalyje galimybes ir nustatyti tokių projektų potencialą | Energetikos ministerija | 2011 metų III ketvirtis | 50 | – | 50 | – | – | – | – | 50 |
| 1.10. išanalizuoti galimybes sujungti Lietuvos Respublikos ir kitų Europos Sąjungos valstybių narių atsinaujinančių energijos išteklių paramos schemas | Energetikos ministerija | 2011 metų III ketvirtis | 50 | – | 50 | – | – | – | – | 50 |
| 1.11. atlikti analizę ir išplėsti duomenų apie atsinaujinančius energijos išteklius rinkimą, detalizuoti jų rūšis ir naudojimą energijai gaminti | Statistikos departamentas prie Lietuvos Respublikos Vyriausybės | 2011 metų III ketvirtis | 70 | – | 70 | – | – | – | – | 70 |
| 1.12. parengti vėjo elektrinių jūroje planavimo, projektavimo, statybos, prijungimo prie elektros tinklo ir eksploatavimo teisės aktų projektus | Aplinkos ministerija,  Energetikos ministerija | 2011 metų II ketvirtis | – | – | – | – | – | – | – | – |
| 1.13. parengti teisės akto, reglamentuojančio elektros ir šilumos energijos, pagamintos iš atsinaujinančių energijos išteklių, kilmės garantijų naudojimo, išdavimo, perdavimo ir panaikinimo tvarką, projektą | Energetikos ministerija | 2010 metų IV ketvirtis | – | – | – | – | – | – | – | – |
| 1.14. parengti Europos Komisijai pažangos, skatinant naudoti ir naudojant atsinaujinančius energijos išteklius, ataskaitų rengimo ir teikimo tvarkos aprašo projektą | Energetikos ministerija | 2010 metų IV ketvirtis | – | – | – | – | – | – | – | – |
| 2. Parengti ir įgyvendinti paramos schemas, kurios sukurtų palankias sąlygas naudoti atsinaujinančius energijos išteklius, – teikti pirmenybę projektams, su mažiausiomis sąnaudomis duodantiems didžiausią efektą, ir kurios užtikrintų galimybę kiekvienam potencialiam investuotojui dalyvauti su atsinaujinančiais energijos ištekliais susijusioje veikloje, laikantis skaidrių, paprastų, nediskriminacinių ir viešų atrankos procedūrų | 2.1. parengti teisės aktų projektus, reikalingus sudaryti Nacionalinę atsinaujinančių energijos išteklių plėtros skatinimo specialiąją programą (skirtą finansuoti atsinaujinančių energijos išteklių projektus), numatyti šios programos tikslus, finansavimo šaltinius ir parengti šios programos lėšų naudojimo tvarką | Energetikos ministerija, Finansų ministerija | 2011 metų I ketvirtis | – | – | – | – | – | – | – | – |
| 2.2. parengti ir pateikti pasiūlymus dėl finansinių priemonių, skatinančių vartotojus pastatuose įsirengti energijos gamybos įrenginius, gaminančius energiją iš atsinaujinančių energijos išteklių (biokuro, saulės, geoterminės, hidroterminės, vėjo energijos) | Energetikos ministerija, Finansų ministerija | 2011 metų II ketvirtis | – | – | – | – | – | – | – | – |
| 2.3. parengti ir pateikti pasiūlymus dėl teisinių ir ekonominių priemonių, skatinančių gaminti įrenginius, naudojančius atsinaujinančius energijos išteklius | Ūkio ministerija, Energetikos ministerija | 2011 metų II ketvirtis | – | – | – | – | – | – | – | – |
| 2.4. taikyti dinamišką paramos mechanizmą elektros energijai, pagamintai iš atsinaujinančių energijos išteklių, skatinantį veiksmingiausių technologijų diegimą ir užtikrinantį galimybes taikyti naujas technologijas | Valstybinė kainų ir energetikos kontrolės komisija | 2010–2015 metai | 997 000 | 70 000 | 108 000 | 134 000 | 179 000 | 229 000 | 273 000 | – |
| 2.5. finansinėmis ir teisinėmis priemonėmis skatinti naudoti biokurą transporte | Žemės ūkio ministerija, Aplinkos ministerija, Susisiekimo ministerija, Finansų ministerija,  Energetikos ministerija,  savivaldybių institucijos | 2010–2015 metai | 486 000 | 17 000 | 39 000 | 75 000 | 105 000 | 110 000 | 140 000 | 486 000 |
|  | 2.6. parengti teisės aktų pakeitimo projektus, kurie užtikrintų atleidimą nuo mokesčių už požeminį vandenį, jeigu jis naudojamas geoterminei energijai gauti | Aplinkos ministerija | 2011 metų I ketvirtis | – | – | – | – | – | – | – | – |
| 2.7. nustatyti atsinaujinančius energijos išteklius naudojančių įrenginių ir sistemų, kuriems teikiama parama, techninius reikalavimus ir juos įtraukti į paramos gavimo sąlygas | Energetikos ministerija, Finansų ministerija, Aplinkos ministerija, Žemės ūkio ministerija | 2010 metų IV ketvirtis | – | – | – | – | – | – | – | – |
| 3. Užtikrinti, kad visos atsinaujinančių energijos išteklių projektams skirtos administracinės procedūros būtų proporcingos, paprastos ir skaidrios | 3.1. persvarstyti statybos leidimų išdavimo procedūras reglamentuojančius teisės aktus ir įvertinti galimybes leidimų išdavimo procedūrose atsižvelgti į skirtingų atsinaujinančių energijos išteklių technologijų specifiką bei galimybes nustatyti paprastesnes leidimų išdavimo procedūras mažesnės apimties projektams ir nedideliems, decentralizuotiems, iš atsinaujinančių energijos išteklių gaminantiems energiją statiniams. Parengti galiojančių teisės aktų pakeitimų ir naujų teisės aktų projektus | Aplinkos ministerija,  Energetikos ministerija | 2010 metų III ketvirtis | – | – | – | – | – | – | – | – |
| 3.2. parengti ir nuolatos atnaujinti viešai skelbiamą (internete) atsinaujinančius energijos išteklius naudojantiems objektams taikomų administracinių procedūrų geros praktikos vadovą | Energetikos ministerija,  Aplinkos ministerija | 2011 metų IV ketvirtis | – | – | – | – | – | – | – | – |
| 3.3. parengti energetiką, teritorijų planavimą ir statybų sritį reglamentuojančius teisės aktų pakeitimų ir naujų teisės aktų projektus, pagal kuriuos asmenys, planuojantys, projektuojantys, statantys ir atnaujinantys pramonės ar gyvenamosios paskirties teritorijas, užtikrintų, kad būtų diegiami įrenginiai ir sistemos, naudojantys atsinaujinančius energijos išteklius, centralizuotam šilumos ir vėsumos tiekimui, taip pat pagal kuriuos į miestų infrastruktūros planavimą įtraukiamas šilumos ir vėsumos iš atsinaujinančių energijos išteklių naudojimas | Aplinkos ministerija,  Energetikos ministerija | 2010 metų IV ketvirtis | – | – | – | – | – | – | – | – |
|  | 3.4. parengti ir paskelbti rekomendacijas projektuotojams, architektams ir kitiems specialistams dėl atsinaujinančių energijos išteklių technologijų, didelio energetinio efektyvumo technologijų ir centralizuoto šilumos bei vėsumos tiekimo sistemų įdiegimo planuojant, projektuojant, statant ir atnaujinant pramonės ar gyvenamosios paskirties teritorijas | Energetikos ministerija,  Aplinkos ministerija | 2010 metų IV ketvirtis | 80 | 80 | – | – | – | – | – | 80 |
| 3.5. parengti teisės aktų projektus, kuriuose būtų reikalaujama, kad naujuose pastatuose ir esamuose atnaujinamuose (modernizuojamuose) pastatuose naudoti nedidelį atsinaujinančių energijos išteklių kiekį, atsižvelgiant į skirtingas pastatuose naudojamas energijos rūšis ir atskirų atsinaujinančių energijos išteklių rūšių panaudojimo galimybes | Aplinkos ministerija,  Energetikos ministerija | 2011 metų II ketvirtis | – | – | – | – | – | – | – | – |
| 3.6. parengti ir patvirtinti statybos techninį reglamentą (reglamentus), nustatantį r mažai energijos naudojančių pastatų reikalavimus | Aplinkos ministerija | 2011 metų III ketvirtis | 100 | – | 100 | – | – | – | – | 100 |
| 4. Veiksmingai plėtojant elektros energetikos, šilumos energetikos ir dujų infrastruktūrą, sudaryti palankias ir skaidrias sąlygas įgyvendinti atsinaujinančių energijos išteklių projektus ir derinti atsinaujinančių energijos išteklių plėtrą su paskirstytosios (decentralizuotos) generacijos principais | 4.1. parengti teisės aktų projektus, kuriuose perdavimo sistemos ir skirstomųjų tinklų operatoriai būtų įpareigoti užtikrinti prieigą prie elektros tinklų elektros energijos gamybos iš atsinaujinančių energijos išteklių įrenginių, tvarkyti ir modernizuoti elektros tinklus taip, kad būtų galima didinti atsinaujinančius energijos išteklius naudojančių elektros įrenginių įrengtąsias galias, nepažeidžiant vartotojų interesų | Energetikos ministerija | 2010 metų III ketvirtis | – | – | – | – | – | – | – | – |
| 4.2. parengti ir paskelbti taisykles, reglamentuojančias sąnaudų padengimą ir pasidalijimą, taip pat informacijos teikimą gamintojams, taikomas atliekant techninius pertvarkymus, susijusius su atsinaujinančių energijos išteklių įrenginių prijungimu prie elektros tinklų | Valstybinė kainų ir energetikos kontrolės komisija | 2010 metų IV ketvirtis | – | – | – | – | – | – | – | – |
|  | 4.3. nustatyti elektros energijos, pagamintos iš atsinaujinančių energijos išteklių, kurios dalis tiekiama į tinklus, o dalis suvartojama savoms reikmėms, apskaitos reikalavimus | Energetikos ministerija | 2010 metų IV ketvirtis | – | – | – | – | – | – | – | – |
| 4.4. parengti ir patvirtinti Vėjo elektrinių prijungimo prie Lietuvos elektros energetikos sistemos techninių taisyklių pakeitimų projektus, supaprastinti vėjo elektrinių iki 250 kW galios prijungimo reikalavimus | Energetikos ministerija | 2010 metų II ketvirtis | – | – | – | – | – | – | – | – |
| 4.5. sukurti elektros tinklų operatorių, elektros energijos perdavimo ir skirstymo tinklų modernizavimo į sumaniai valdomą aktyvųjį elektros tinklą ir atsinaujinančių energijos išteklių gamybos integravimo į elektros tinklą projektų finansinės paramos schemas – skirti finansinę paramą iš Europos Sąjungos struktūrinių fondų | Energetikos ministerija,  Finansų ministerija | 2011–2015 metai | – | – | – | – | – | – | – | – |
| 4.6. parengti ir patvirtinti saulės ir hidroelektrinių prijungimo prie Lietuvos elektros energetikos sistemos technines taisykles | Energetikos ministerija | 2011 metų IV ketvirtis | – | – | 60 | – | – | – | – | 60 |
| 4.7. įvertinti poreikį išplėsti dujų tinklo infrastruktūrą ir parengti teisės aktų pakeitimų, kurie sudarytų palankias sąlygas tiekti atitinkamos kokybės biodujas į gamtinių dujų tinklus ir plačiau naudoti biodujas energijai gaminti, projektus | Energetikos ministerija | 2010 metų IV ketvirtis | – | – | – | – | – | – | – | – |
| 4.8. parengti ir paskelbti technines sąlygas (taisykles), reglamentuojančias biodujų tiekimo sistemų prijungimą prie gamtinių dujų tinklo ir prijungimo biodujoms taikomus tarifus | Energetikos ministerija | 2011 metų III ketvirtis | 50 | – | 50 | – | – | – | – | 50 |
| 5. Didinti visų rūšių biomasės panaudojimą šilumos ir elektros energijai gaminti | 5.1. parengti teisines ir ekonomines priemones, skatinančias auginti daugiau energetinių augalų nenaudojamoje apleistoje žemės ūkio paskirties žemėje | Žemės ūkio ministerija | 2010–2015 metai | – | – | – | – | – | – | – | – |
| 5.2. parengti finansinės paramos priemones, kurios skatintų modernizuoti šilumos gamybos įrenginius, aprūpinančius šiluma kaimo vietovėse esančius viešuosius pastatus (mokyklas, vaikų darželius, gydymo įstaigas, seniūnijas ir pan.), pritaikyti šiuos įrenginius deginti biokurą (medieną, šiaudus), įskaitant žolinių augalų biomasę (žolės granules) | Energetikos ministerija, Švietimo ir mokslo ministerija, Sveikatos apsaugos ministerija, savivaldybių institucijos | 2011–2015 metai | – | – | – | – | – | – | – | – |
| 5.3. parengti ir pateikti pasiūlymus dėl finansinių priemonių, skatinančių miško kirtimo atliekų naudojimą energijai gaminti, įteisinimo | Aplinkos ministerija,  Energetikos ministerija | 2010 metų IV ketvirtis | – | – | – | – | – | – | – | – |
| 5.4. parengti Biodujas gaminančių ir naudojančių įrenginių įrengimo taisyklių projektą | Energetikos ministerija | 2011 metų IV ketvirtis | 50 | – | 50 | – | – | – | – | 50 |
| 5.5. sudaryti sąlygas didžiuosiuose Lietuvos miestuose (Vilniuje, Kaune, Klaipėdoje) pastatyti kogeneracines elektrines, naudojančias netinkamas perdirbti energetinę vertę turinčias komunalines ir kitas atliekas | Savivaldybių institucijos, Aplinkos ministerija, Energetikos ministerija | 2010–2015 metai | – | – | – | – | – | – | – | – |
| 5.6. parengti ir patvirtinti komunalinių atliekų biodegraduojančios dalies atskyrimo, atsižvelgiant į energijos, pagamintos iš komunalinių atliekų, atsinaujinančią dalį, metodiką | Energetikos ministerija,  Aplinkos ministerija | 2011 metų IV ketvirtis | 50 | 50 | – | – | – | – | – | 50 |
| 5.7. atlikti biomasės išteklių naudojimo šalyje iki 2020 metų prognozes, atsižvelgiant į biomasės importą, eksportą ir panaudojimo energijai gaminti poveikio kitiems sektoriams (pramonei, žemės ūkiui ir pan.) vertinimą, ir pateikti pasiūlymus dėl šio poveikio stebėsenos sistemos sukūrimo | Energetikos ministerija,  Aplinkos ministerija,  Žemės ūkio ministerija | 2012 metų IV ketvirtis | 100 | – | – | 100 | – | – | – | 100 |
|  | 5.8. atlikti tyrimą, skirtą miško kuro išteklių apskaitai tobulinti: patikslinti trako ir neperspektyvaus pomiškio biomasės apskaitos metodus; patikslinti (pagal medžio biomasės struktūrą) kirtimo atliekų struktūrą (šakų, kelmų ir šaknų medieną ir kt.), sukurti kelmų medienos išteklių apskaitos sistemą; išanalizuoti gyvosios dirvožemio dangos bei miško paklotės apskaitos ir naudojimo kurui galimybes Lietuvoje | Aplinkos ministerija | 2011 metų IV ketvirtis | 50 | – | 50 | – | – | – | – | 50 |
| 5.9. parengti ir pateikti pasiūlymus dėl miško tvarkymo būdų tobulinimo, siekiant kiek galima padidinti iš miško tvariu būdu išgaunamos biomasės kiekį | Aplinkos ministerija | 2011 metų IV ketvirtis | 30 | – | 30 | – | – | – | – | 30 |
| 5.10. suvienodinti elektros energijos, gaunamos iš komunalinių atliekų, ir elektros energijos, gaunamos iš atsinaujinančių energijos išteklių, reguliavimo sistemas | Energetikos ministerija,  Valstybinė kainų ir energetikos kontrolės komisija | 2011 metų IV ketvirtis | – | – | – | – | – | – | – | – |
| 6. Didinti atsinaujinančių energijos išteklių ir elektros energijos naudojimą transporto sektoriuje, užtikrinti, kad naudojami biodegalai ir kiti skystieji bioproduktai atitiktų tvarumo kriterijus | 6.1. parengti ir pateikti LR Vyriausybei Biodegalų ir kitų skystųjų bioproduktų atitikties tvarumo kriterijams kontrolės ir sertifikavimo tvarkos aprašo projektą | Žemės ūkio ministerija,  Aplinkos ministerija, Energetikos ministerija, Ūkio ministerija | 2010 metų IV ketvirtis | – | – | – | – | – | – | – | – |
| 6.2. parengti ir patvirtinti šiltnamio efektą sukeliančių dujų, išmetamų gaminant ir naudojant transporto degalus, biodegalus ir kitus skystuosius bioproduktus, kiekio skaičiavimo metodiką | Aplinkos ministerija | 2010 metų IV ketvirtis | – | – | – | – | – | – | – | – |
| 6.3. kaupti Valstybinėje geologijos informacinėje sistemoje duomenis apie durpynus ir šlapžemes, juos sisteminti ir teikti naudoti | Aplinkos ministerija,  Lietuvos geologijos tarnyba prie Aplinkos ministerijos | 2011 metų IV ketvirtis | 30 | – | 30 | – | – | – | – | 30 |
| 6.4. įvertinti taikomas pagrindinės tikslinės žemės naudojimo paskirties, būdo ir pobūdžio keitimo procedūras ir prireikus parengti teisės aktų pakeitimų projektus, užtikrinančius biodegalų ir kitų skystųjų bioproduktų tvarumo kriterijų laikymąsi | Žemės ūkio ministerija,Aplinkos ministerija | 2010 metų IV ketvirtis | – | – | – | – | – | – | – | – |
|  | 6.5. parengti metano, pagaminto iš biodujų ir naudojamo motorinių priemonių degalams, kokybės standartą | Lietuvos standartizacijos departamentas prie Aplinkos ministerijos | 2014 metų IV ketvirtis | – | – | – | – | – | – | – | – |
| 6.6. parengti biodegalų ir degalų mišinių, kuriuose biodegalų, įmaišytų į mineralinius degalus, procentinė dalis viršija standartus daugiau kaip 10 proc. | Lietuvos standartizacijos departamentas prie Aplinkos ministerijos | 2014 metų I ketvirtis | – | – | – | – | – | – | – | – |
| 6.7. pakeisti Lietuvos Respublikoje vartojamų naftos produktų, biodegalų ir skystojo kuro privalomuosius kokybės rodiklius, patvirtintus aplinkos ministro, ūkio ministro ir susisiekimo ministro 2006 m. rugpjūčio 31 d. įsakymu Nr. D1-399/4-336/3-340, numatyti didesnį biologinės kilmės degalų naudojimą transporto sektoriuje | Aplinkos ministerija,  Energetikos ministerija,  Susisiekimo ministerija | 2011 metų IV ketvirtis | – | – | – | – | – | – | – | – |
| 6.8. parengti priemones, skatinančias naudoti elektros energija varomas ir grynus biodegalus naudojančias transporto priemones | Susisiekimo ministerija,  Ūkio ministerija,  Energetikos ministerija,  savivaldybių institucijos | 2012 metų IV ketvirtis | – | – | – | – | – | – | – | – |
| 6.9. parengti ir įgyvendinti priemones, sudarančias sąlygas ir skatinančias transporto sektoriuje naudoti nakties metu pagaminamą perteklinę elektros energiją, kurti ir plėtoti elektros energiją naudojančių transporto priemonių infrastruktūrą miestuose | Savivaldybių institucijos,  Energetikos ministerija | 2011–2015 metai | – | – | – | – | – | – | – | – |
| 7. Vykdyti mokslinius tyrimus, bandomuosius projektus, taikomuosius darbus, informavimo ir šviečiamąją veiklą atsinaujinančių energijos išteklių naudojimo klausimais | 7.1. parengti Lietuvos valstybinių geologinių tyrimų 2011–2015 metų programą, siekiant nustatyti žemės gelmių atsinaujinančių ir netradicinių išteklių panaudojimo galimybes | Aplinkos ministerija, Lietuvos geologijos tarnyba prie Aplinkos ministerijos | 2010 metų IV ketvirtis | 50 | 50 | – | – | – | – | – | 50 |
| 7.2. parengti ir patvirtinti atsinaujinančius energijos išteklius naudojančių įrenginių ir sistemų montuotojų atestavimo tvarką, montuotojų mokymo programas, į jas įtraukti atsinaujinančių energijos išteklių, jų naudojimo technologinių ir ekonominių galimybių ir naudos klausimus | Energetikos ministerija | 2011 metų IV ketvirtis | 50 | – | 50 | – | – | – | – | 50 |
|  | 7.3. rengti, teikti ir viešai skelbti informaciją apie leidimų, licencijų, atestatų, susijusių su atsinaujinančių išteklių energijos įrenginiais, išdavimą ir pareiškėjams teikiamą pagalbą | Valstybės ir savivaldybių institucijos, įstaigos ir įmonės | 2010–2015 metai | – | – | – | – | – | – | – | – |
| 7.4. rengti, teikti ir viešai skelbti informaciją apie paramą, teikiamą atsinaujinantiems energijos ištekliams naudoti ir gaminti | Valstybės ir savivaldybių institucijos, įstaigos ir įmonės | 2010–2015 metai | – | – | – | – | – | – | – | – |
| 7.5. rengti ir įgyvendinti visuomenės informavimo ir sąmoningumo ugdymo priemones, teikti konsultacijas, skatinančias veiksmingai naudoti atsinaujinančių išteklių energiją | Energetikos ministerija, Aplinkos ministerija, Susisiekimo ministerija, Švietimo ir mokslo ministerija, Žemės ūkio ministerija, savivaldybių institucijos | 2011–2015 metai | 500 | – | 100 | 100 | 100 | 100 | 100 | 500 |
| 7.6. organizuoti mokymus apie atsinaujinančių energijos išteklių plėtojimo ir naudojimo praktines galimybes ir naudą, iš jų apie skirtingų transporto sektoriuje naudojamų atsinaujinančių energijos išteklių prieinamumą ir naudą aplinkai | Energetikos ministerija, Susisiekimo ministerija, Aplinkos ministerija, Švietimo ir mokslo ministerija, Žemės ūkio ministerija, savivaldybių institucijos | 2011–2015 metai | 500 | – | 100 | 100 | 100 | 100 | 100 | 500 |
| 7.7. organizuoti keitimąsi atsinaujinančių energijos išteklių naudojimo patirtimi tarp valstybės ir savivaldybių institucijų, įstaigų, įmonių, organizacijų, privačių subjektų ir viešai skelbti gerosios praktikos pavyzdžius | Energetikos ministerija | 2011–2015 metai | – | – | – | – | – | – | – | – |
| 7.8. rengti, teikti ir viešai skelbti informaciją apie įrenginius ir sistemas, naudojančius atsinaujinančius energijos išteklius, jų teikiamą naudą, sąnaudas ir šių išteklių vartojimo veiksmingumą | Energetikos ministerija | 2012–2015 metai | – | – | – | – | – | – | – | – |
|  | 7.9. įtraukti į formaliojo švietimo bendrąsias programas atsinaujinančių energijos išteklių naudojimo galimybių, teikiamos naudos ir technologinių sprendimų srities mokinių žinias ir gebėjimus | Švietimo ir mokslo ministerija | 2011 metų IV ketvirtis | – | – | – | – | – | – | – |  |
| 7.10. skatinti ir remti atsinaujinančių energijos išteklių srities mokslinius tyrimus | Lietuvos mokslo taryba, mokslo ir studijų institucijos, Švietimo ir mokslo ministerija, Ūkio ministerija, Energetikos ministerija, Aplinkos ministerija, Žemės ūkio ministerija, Susisiekimo ministerija | 2011–2015 metai | 6 500 | – | 800 | 1 200 | 1 500 | 1500 | 1 500 | 6 500 |
| 7.11. skatinti ir remti atsinaujinančių energijos išteklių, taip pat antros kartos biodegalų gamybos, naudojimo bandomuosius projektus, susijusius su sumaniai valdomų elektros tinklų plėtra. | Ūkio ministerija, Švietimo ir mokslo ministerija, Energetikos ministerija, Aplinkos ministerija, Žemės ūkio ministerija, Susisiekimo ministerija | 2011–2015 metai | 15 000 | – | 1 000 | 2 000 | 4 000 | 4 000 | 4 000 | 15 000 |

\_\_\_\_\_\_\_\_\_\_\_\_\_\_\_\_\_